ועדת הכספים, כנסת 25, פרוטוקול מספר 214, 2023-09-26 00:00

משה גפני: בוקר טוב, שנה טובה לכולם, שתהיה פתקה טובה, אומרים אצלנו

משה גפני:  גם אצלכם בהושענא רבה מחלקים פתקאות, וכתוב בהן שתהיה שנה טובה לכולם

משה גפני:  אנחנו מתחילים בנושא של סדר-היום: ערים מעורבות – צרכים ופתרונות

משה גפני:  אני רוצה להגיד לחברים שבמהלך השנים השתנו הצרכים במדינת ישראל

משה גפני:  למשל, ערים מעורבות, ערים ערביות – יש שוני גדול בין מה שהיה לפני כמה שנים לבין מה שיש היום

משה גפני:  אחמד טיבי דיבר איתי כמה פעמים על העניין הזה, אבל הוא לא היחיד

משה גפני:  הוא עוד רבים שדיברו, גם חברי כנסת יהודים

משה גפני:  אנחנו לא הכנסנו את זה בחוק של הטבות המס

משה גפני:  החוק של הטבות המס קבע קריטריונים עם גבולות, ויש ערים מעורבות שלא נמצאות בתוך הגבולות האלה ולא נמצאות בקריטריונים, וממילא אי-אפשר היה להרחיב את זה ליותר מכך

משה גפני:  יש עוד דברים, יש עוד קבוצות, והיום זה לא מה שהיה כשחוקקנו את חוק הטבות המס

משה גפני:       אני רוצה להגיד שהחוק שנוגע לעוטף עזה, לא התחיל בכלל בהטבות מס

משה גפני:  הוא התחיל במתן שיעורים אחר הצוהריים, התחיל במתן טיפול בילדים, ואחרי זה, זה הגיע להטבות המס, כפי שאנחנו מכירים אותו היום

משה גפני:  כפי שאמרתי, דיברו איתי חברים ודיבר איתי גם ראש העיר של נוף הגליל – משום מה גידלת זקן, אבל זה יפה

רונן פלוט: אני מתקרב עכשיו לדת כמה שיותר

משה גפני: תיזהר רק עם הקדנציות

רונן פלוט: יש לי בלגאן עם הדתיים

ולדימיר בליאק: יש אחוז וחצי שלא הצביעו לך בבחירות הקודמות

ולדימיר בליאק:  הוא קיבל 98

ולדימיר בליאק: 5%

ולדימיר בליאק:  יש עוד אחוז וחצי שנעלמו לאן שהוא

ינון אזולאי: עכשיו הוא קיבל חיזוק מהציבור הדתי של מפלגה בפני עצמה

ינון אזולאי:  הם מחזקים אותו

ינון אזולאי:  הם תומכים ביחד בראש העיר שלנו

ינון אזולאי:  אגב, רונן, אתה יודע שלא העמדנו מועמד לראשות העיר כי אנחנו מאמינים בך, שאתה ראש עיר חזק וטוב, ואנחנו רוצים שתצליח

ינון אזולאי:  אנחנו נעזור לך, בעזרת השם

רונן פלוט: לא הבנתי למה לא העמדתם

רונן פלוט:  ראיתי אצלכם כמה חזקים, פחדתי מהם

רונן פלוט:  עכשיו הבנתי למה

ינון אזולאי: אל תדאג, אנחנו איתך

ינון אזולאי:  אוהבים אותך

משה גפני: אנחנו עושים את הישיבה הזאת כישיבת התנעה, להניע את המלך

משה גפני:  יש קבוצות של יישובים, ונצטרך למצוא להם פתרון

משה גפני:  אחד הדברים זה היישובים המעורבים

משה גפני:  ברור לגמרי שביישוב מעורב, כשיש כל כך הרבה רציחות וכל כך הרבה בעיות חברתיות, לא יישאר התקציב של אותו יישוב אותו הדבר כמו שהוא היה לפני 10 שנים, לפני 15 שנה

משה גפני:  זה דבר שצריך לטפל בו

משה גפני:  צריך לבקש מהממשלה שתקבל החלטות – דרך אגב, היא מקבלת החלטות בעניין הזה – ואנחנו צריכים לתרגם את זה לחוק

ולדימיר בליאק: מה ההגדרה של יישוב מעורב?      

נעמה לזימי: יותר מ-20%

נעמה לזימי:  עיר כמו חיפה, שיש בה כ-11% אבל היא עיר ממש גדולה, מן הסתם, אלה אוכלוסיות יותר גדולות

משה גפני: עם הערים הגדולות הייתה הטבה גם עם הטבות המס

נעמה לזימי: האם מדובר על הטבות מס ותקציבים ייעודיים, או רק על הטבות מס?     

משה גפני: לא, לא על הטבות מס

משה גפני:  על הטבות מס יש סעיף אחד, לא המרכזי שבהם

נעמה לזימי: אתה מדבר גם על תקציבים ייעודיים

משה גפני: החלק המרכזי יהיה הטבות שצריך לתת ליישוב, שמותאמות לבעיות שגילינו שיש בשנים האחרונות

משה גפני:  למשל, רווחה, למשל, חינוך

משה גפני:  לאו דווקא התאמות מס

משה גפני:  היישובים האלה שעליהם אנחנו מדברים, לחלקם הטבות המס לא יועילו

נעמה לזימי: למשל, שללו מהעיר חיפה תקציב שיטור עירוני

נעמה לזימי:  איזה דבר זה להתמודד עם תופעת הפשיעה והאלימות

משה גפני: מה זה שללו?      

נעמה לזימי: בגלל שיש חלוקה תקציבית, לקחו מערים מעורבות והעבירו - - -     

משה גפני: נעמה, נעמה, אני אבקש מעיריית חיפה לומר מה הצרכים שלהם

משה גפני:  זה יבוא לכאן ואת תראי את זה

משה גפני:  למה הפסיקו את השיטור העירוני? מה הסיבה?     

נעמה לזימי: כי העבירו את זה לכפרים שהיו זקוקים לזה, אבל בתוך צנע תקציבי, אנחנו לוקחים ממקום מסוים ומעבירים לאחר

נעמה לזימי:  זה לא שאני אומרת שלא היה צריך לתגבר יותר מקומות, אלא שהשיקול הזה לא נלקח

משה גפני: תודה רבה

משה גפני:  יש לנו אורח, רונן פלוט, שהעיר שלו היא עיר מעורבת

משה גפני:  יש לו פה זכות קדימה בגלל שהוא אורח כבוד בכנסת באופן קבוע

נעמה לזימי: הוא גם חבר של המשפחה שלי

ינון אזולאי: בגלל שזה רונן פלוט, ולא צריך עוד סיבות

ינון אזולאי:  השם שלו הולך לפניו

משה גפני: נכון, אין עוד סיבה יותר גדולה

משה גפני:  אנחנו לוקחים את העניין הזה ברצינות, רונן, וקח בחשבון שכאשר אתה מדבר על נוף הגליל, אתה מדבר על עוד כמה יישובים שהם יישובים מעורבים

איתן ברושי: גפני, יש גם מועצות אזוריות

איתן ברושי:  אמרת ערים, ויש גם מועצות אזוריות

משה גפני: מאה אחוז, תודה רבה

משה גפני:  רונן, בבקשה

רונן פלוט: בוקר טוב לכולם, אני מאוד שמח על הדיון הזה ואני חושב שהיה צריך לעשות אותו לפני הרבה זמן, אבל טוב שהוא מתקיים

רונן פלוט:  אני רוצה לומר לכם רק דבר אחד, בגליל יש כמה ערים מעורבות – עכו, מעלות ונוף הגליל

רונן פלוט:  אלה השלושה

רונן פלוט:  בנוסף לאלה נתנו הטבות מס לנהריה, משום מה, לכרמיאל שלא קשורה לשום דבר, לטבריה, לבית שאן

רונן פלוט:  הן לא קשורות לשום כלום, אבל נתנו

משה גפני: הן עמדו בקריטריונים

רונן פלוט: שום קריטריון

רונן פלוט:  הקריטריון היה הגדר

משה גפני: - - - מרוגז למה הוא קיבל רק 7%

רונן פלוט: נכון, תן לי אותם

רונן פלוט:  למה הוא קשור? אני יודע בדיוק מי דחף את זה שם

רונן פלוט:  שום קריטריון

רונן פלוט:  אני יודע בדיוק מי דחף את זה, ומי שדחף את זה גם אמר לי: הוא לא ישב פה

רונן פלוט:  היה פוליטיקאי שדחף את זה שהם יקבלו, עם קריטריונים או בלי קריטריונים

רונן פלוט:  אם להם יש קריטריונים, גם לי יש בדיוק אותו הדבר

רונן פלוט:       לפני עשר שנים, 12 אלף תושבים עזבו את העיר

משה גפני: שלא תהיה טעות, אני שותק בגלל שאני מכבד אותו

משה גפני:  היינו עיוורים לעניין של היישובים

משה גפני:  היה קריטריון, ומי שעמד בקריטריון – קיבל

משה גפני:  אני לא יודע למי אתה מתכוון

משה גפני:  אם אתה מתכוון למי שגם אני מתכוון, אז טוב שהוא לא פה

משה גפני:  אבל מי זה? 

רונן פלוט: יכול להיות

רונן פלוט:  לפני עשר שנים עזבו 12 אלף תושבים, החזקים ביותר, קמו ועזבו את העיר כי היא הייתה במחלה מאוד קשה מכל הבחינות

רונן פלוט:  בכל דבר – אם זה דו-קיום, שאחד יורה בשני, אם זה בכלכלה, אם זה בבנייה

רונן פלוט:  בכל דבר

רונן פלוט:  12 אלף איש, החזקים ביותר, עזבו

רונן פלוט:  ההורים שלהם נשארו אצלנו

רונן פלוט:  החזקים קמו ועזבו, וכל השאר נשארו

רונן פלוט:  לא שיש לי משהו נגדם, ולא שלא צריכים לטפל בהם, אבל כשאתה רוצה לבנות יישוב, אתה מנסה לבנות אותו כך שיהיה איזון כלשהו

רונן פלוט:  פה לא היה איזון

רונן פלוט:       אם בן אדם צריך לבחור לאן הוא מגיע – אם זה עולה חדש – או בן אדם שגר פה וצריך לבחור לאיזה יישוב, אומר: אני אסע לעכו, אני אסע למעלות, שם יש לי הטבת מס

רונן פלוט:  בנוף הגליל אין כלום

רונן פלוט:  כלום, שום דבר

רונן פלוט:  מה שאנחנו רוצים לבקש עכשיו, חברים, לתקופה קצובה, תנו לנו קצת להרים את הראש ביישוב

רונן פלוט:  אני רוצה לקלוט תושבים חזקים, אם אלה יהודים ואם אלה ערבים

רונן פלוט:  חזקים

רונן פלוט:  אני רוצה עורכי דין ואני רוצה רופאים

רונן פלוט:  היישוב הזה מאוד פופולרי בקרב האנשים האלה

רונן פלוט:  מאוד פופולרי

רונן פלוט:  קודם כול, באים ליישוב והוא נקי, הוא טוב והוא פורח

רונן פלוט:  הכול בסדר

רונן פלוט:  עכשיו צריכים לתת להם משהו, כדי שיוכלו להגיד: פה אני לפחות מרוויח את המס שאני משלם, ואז יש לי את כל העניין להגיע לנוף הגליל

רונן פלוט:       אני חושב שהיום, במצב כזה, זה דבר מאוד מאוד חשוב

רונן פלוט:  כך נוכל לקבל הרבה מאוד אוכלוסין, גם מעליה, גם ממרכז הארץ, מגוש דן

רונן פלוט:  הרי דירה עולה הרבה יותר בזול, והכול יותר כדאי לכל זוג צעיר שמגיע, חוץ מדבר אחד – אם יש לו גם הטבת מס, יש להניח שניצחנו ובתקופה הקרובה נוכל להביא הרבה אנשים

רונן פלוט:       אני רוצה שתדע, היושב-ראש, שאנחנו הולכים לבנות בנוף הגליל מעל 20 אלף יחידות דיור

רונן פלוט:  20 אלף

רונן פלוט:  במצב כזה, כשהולכים לבנות כל כך הרבה יחידות דיור, בוא נביא את האוכלוסיות האלה בחזרה, אלה שעזבו

רונן פלוט:  בוא נביא אותן

רונן פלוט:  תנו לי את הזמן לעשות את זה

ולדימיר בליאק: אתה יודע לאן הן עזבו?     

רונן פלוט: כן, אני יודע, לעפולה

רונן פלוט:  למה לעפולה? כי הבנייה בעפולה יותר זולה

רונן פלוט:  אנחנו בהרים, וכל המעטפת עולה הרבה כסף, אבל הרבה מאוד עזבו גם ליישובים שיש בהם הטבות מס

רונן פלוט:  הם אומרים: מה אני מחפש פה? אין פה כלום, לא היה פה כלום

רונן פלוט:  היום הבאתי למעלה מ-40 מפעלי הייטק

ולדימיר בליאק: במרחק של קילומטרים בודדים אפשר לקבל הטבת מס

רונן פלוט: כן, אז למה הוא צריך להיות אצלי?      

משה גפני: לא שמעתי

משה גפני:  לאן אנשים עברו?     

רונן פלוט: חלק עברו לעפולה, כי שם הבנייה יותר זולה

משה גפני: אבל אין להם הטבות מס

רונן פלוט: אני נמצא בהרים והם נמצאים במישור

רונן פלוט:  ההבדל בבנייה בין הדירות שם ואצלי הוא 300 אלף שקל

רונן פלוט:  הוא אומר: מה יש לי לחפש פה? ממילא אין לי שום הטבה

רונן פלוט:  הוא הולך לעפולה

רונן פלוט:  הרבה מאוד עזבו לעכו, לנהרייה, לכרמיאל ולמעלות

רונן פלוט:  אתה מדבר על עוד שני יישובים שנמצאים בארץ

רונן פלוט:  אתה יודע מה? אני מוכן להתחלף איתם – אני מוכן להיות במרכז הארץ כמו לוד ורמלה

רונן פלוט:  זה מרכז הארץ, ולא איזשהו מקום בגליל שצריך לחפש איפה הוא

רונן פלוט:  עד שמגיעים זה שעה וחצי

רונן פלוט:  ללוד וברמלה מגיעים תוך רבע שעה

רונן פלוט:  יישוב אחד שלא נעשה איתו צדק, היחידי – אני חוזר ואומר: מעלות כן, עכו כן, ואנחנו לא

רונן פלוט:  למה אנחנו לא? כי החליטו שלא

רונן פלוט:  אין שום סיבה

רונן פלוט:       אדוני, אם כרמיאל כן, אין שום סיבה שבעולם, שום סיבה

רונן פלוט:  בנו את שני היישובים באותו זמן, ואין שום סיבה שפה יש

רונן פלוט:  מבחינת האוכלוסייה המעורבת, בנוף הגליל אנחנו עם 30% אוכלוסייה ערבית

רונן פלוט:  חברים, שימו לב, 30% אוכלוסייה ערבית

רונן פלוט:  יש עוד דבר שאני לא יכול להבין, לאוכלוסייה הערבית יש כל מיני תוכניות, ושם יש הרבה מאוד כסף

רונן פלוט:  תמיד מחלקים את הכסף לערים או ליישובים ערביים, ולנוף הגליל שיש שם 30% - שום דבר

רונן פלוט:  אני שואל: למה? אלה ערבים אחרים? למה לאלה מגיע ולאלה לא מגיע?      

עאידה תומא סלימאן: הם לא ממש מקבלים את הכסף הגדול שאתה מדבר עליו

רונן פלוט: זאת בעיה שלכם

רונן פלוט:  אני יודע שהובטח

עאידה תומא סלימאן: הובטח

רונן פלוט: לנו גם לא הובטח, וזה בדיוק העניין

רונן פלוט:  אם זה כך, שלא פה מקבלים ולא שם מקבלים, מבחינת האוכלוסייה המעורבת, אנחנו המספר הכי גדול שיש

רונן פלוט:  אין שום צדק עם מה שקורה היום

משה גפני: אני רק רוצה להגיד לך לגבי הנושא של הטבות המס, זה סעיף אחד והוא לא יהיה הסעיף היחידי

משה גפני:  אנחנו לא הולכים לתקן את החוק של הטבות המס, כי אז נצטרך לפתוח את הכול וזה לא דבר שיוכל להתבצע

משה גפני:  אנחנו מדברים על דבר מוגדר – יישובים מעורבים

נעמה לזימי: חד-פעמי או קבוע?     

משה גפני: קבוע, בחקיקה

משה גפני:  יכול להיות שנעשה הוראת שעה בחקיקה

משה גפני:  יכול להיות

משה גפני:  אבל זה דבר שיהיה בחקיקה ולא שמישהו ייתן לנו עכשיו תקציב, יעשו לנו טובות וזהו

משה גפני:  זה יכול להיות בנושא של רווחה, זה יכול להיות בנושא של החינוך, וזה יכול להיות בנושא התשתיות

משה גפני:  זה יכול להיות בנושאים שאתה צריך להגיד מה, לפי דעתך, צריך לתת ליישובים המעורבים

נעמה לזימי: הערה קצרה

נעמה לזימי:  הסיפור של ערים מעורבות בהתהוות הוא סיפור חשוב

נעמה לזימי:  אם אנחנו לא נשקיע בתשתיות מבעוד מועד, שנערכות להפיכתן של ערים לערים מעורבות, כמו עפולה וכמו כרמיאל, אנחנו תמיד ניזכר מאוחר מדיי

נעמה לזימי:  זה לא אומר שערים מעורבות בהגדרה צריכות להישאר מאחור או לא לקבל תקצוב נוסף

נעמה לזימי:  המדינה צריכה להתחיל לתקצב דברים בצפי עתידי, וכשהיא לא עושה את זה, אנחנו תמיד לשוקת שבורה

משה גפני: תודה רבה

משה גפני:  אחמד טיבי, בבקשה

משה גפני:  אחריו תתייחס היועצת המשפטית, שגית

משה גפני:  למעשה, מי שעשה את החוק של הטבות המס היה שגית

משה גפני:  היא הייתה היועצת המשפטית של ועדת הכספים

משה גפני:  אחמד טיבי, בבקשה

אחמד טיבי: תודה על ההיענות לקיים ישיבה חשובה לגבי הערים המעורבות

אחמד טיבי:  אני רוצה להציג מספר נקודות חשובות, בהקשר של האוכלוסייה הערבית בערים האלה

אחמד טיבי:  יש חומר שהוגש לנו על ידי עמותת סיכוי והוועד הארצי – נמצאת כאן ראויה, יועצת של הוועד הארצי לרשויות

אחמד טיבי:       אחד הנושאים הכואבים ביותר של המצוקה הוא נושא הדיור בערים המעורבות, בעיקר יפו, רמלה ולוד

אחמד טיבי:  האם נמצאים כאן אנשי משרד השיכון או נציגי ממשלה אחרים, כדי לתת מענה? זוגות צעירים ביישובים האלה מהחברה הערבית, אין להם מענה

אחמד טיבי:  יש מצוקה קשה

אחמד טיבי:  מה המענה של הממשלה ומשרדי הממשלה למחסור הזה בהיצע דירות לזוגות צעירים, למוסדות חינוך, תרבות וכדומה?      לגבי נושא שהצגנו פעמים רבות – ייצוג הולם ברשויות עצמן, בעירייה של עובדים ערבים

אחמד טיבי:  לא של חברי מועצה אלא של עובדים ערבים בעכו, ביפו, בלוד, ברמלה, בנוף הגליל, במעלות

אחמד טיבי:  כמה עובדים ערבים עובדים? מה השיעור של העובדים הערבים? אני לא מדבר על נבחרי ציבור

אחמד טיבי:  יש תת-ייצוג, לפי דוח מבקר המדינה, ולכן אני מעלה את זה

אחמד טיבי:       לגבי חינוך פורמלי ובלתי פורמלי, אין ספק שמלבד החינוך הפורמלי, חינוך לא פורמלי - - -     

משה גפני: יש את החוק שלי בעניין הזה

אחמד טיבי: שאומר מה?     

משה גפני: שיהיה ייצוג הולם לערבים

משה גפני:  זה באמת נכון, יש תת-ייצוג

שגית אפיק: החוק של החברות הממשלתיות?     

אחמד טיבי: תודה רבה

משה גפני: לא, לא, לא

נעמה לזימי: החוק של השירות הציבורי

אחמד טיבי: עד כדי כך, שתמכנו בחוק שלך

אחמד טיבי:  עד כדי כך

אחמד טיבי:       לגבי חינוך פורמלי וחינוך לא פורמלי

אחמד טיבי:  חינוך לא פורמלי הוא אחד הנתיבים כדי לכוון צעירים לפעילות חיובית, שתורמת לחברה, ולהסיט אותם מפשיעה ומאלימות

אחמד טיבי:  אנחנו, כחברה, כורעים תחת נטל הפשיעה והאלימות, וחלק גדול מה-so called חיילים של ארגוני הפשיעה, הם אנשים צעירים, בני 17, 18, 19 ו-20

אחמד טיבי:  חוסר מעש בקרב הצעירים האלה, לפי נתוני הדוח של מבקר המדינה – כבר דנו בזה כאן, בוועדה – זה יכול להגיע לשיעורים של 40%

אחמד טיבי:  הם רואים שצעיר אחר יש לו רכב, משכורת, הולך עם כובע, ותנאי החיים שלו השתפרו, והם נשארים במקום

אחמד טיבי:  המחסור והכישלון בחינוך הלא פורמלי מבחינת אפשרויות תקצוב בערים המעורבות, כמו בשאר החברה הערבית והדרוזית, זועקים לשמיים

משה גפני: אם התוכנית הזאת תצליח בערים המעורבות, זה יהיה גם לימוד לקח ליישובים שאינם מעורבים

משה גפני:  למשל, אם בנושא התעסוקה והפשע זה יצליח במקום כמו עכו או בנוף הגליל, זה ודאי ישליך על היישובים הערביים

משה גפני:  תהיה תוכנית

אחמד טיבי: בעיר לוד, למשל, יש פיילוט של המשרד לביטחון לאומי

אחמד טיבי:  זאת עיר מדממת

אחמד טיבי:  מה המשמעות המעשית של הכותרת הזאת? באוכלוסייה הערבית אין פעילות שקשורה בפרויקט הזה, והדבר הזה לא מורגש אצל האזרחים והתושבים הערביים בלוד

אחמד טיבי:  או תקציבים תוספתיים שהביאו לפעילות שלא הייתה בעבר

אחמד טיבי:  למשל, אגפי רווחה, עובדים סוציאליים שמטפלים במשפחות האלה

אחמד טיבי:  מלבד הנרצחים, שזה דבר טראומטי, יש גם נפגעים, פצועים, ויש משפחה אחרי הרצח

אחמד טיבי:  אין לזה מענה, בכל היישובים הערביים, אבל גם ביישובים המעורבים

אחמד טיבי:       לגבי החומר שקיבלנו מסיכוי – משרד הנגב והגליל, יש כאן נציג של המשרד? אוקיי

אחמד טיבי:  משרד הנגב והגליל אמור להשלים תקצוב לחמש ערים מעורבות

משה גפני: אחמד, כולם יהיו מכיוון שאנחנו נחוקק חוק

משה גפני:  אנחנו נחייב את המשרדים

אחמד טיבי: נגב וגליל אמור להשלים תקצוב לחמש ערים מעורבות בעקבות קולות קוראים 2021 ו-2022

אחמד טיבי:  המשרד מעכב תשלומים ואישור תוכניות

אחמד טיבי:  ברשות לפיתוח התחילו תוכניות בשל התקציבים, והפסיקו או לא קיימו בכלל בגלל שהמשרד לא מעביר

אחמד טיבי:  אני מתכוון לנוף הגליל, מעלות תרשיחא, עכו, רמלה ולוד

אחמד טיבי:  ברמלה, למשל, יש 10 מיליון שקל מ-2021 שטרם שולמו

אחמד טיבי:  קיימות שלוש דרישות תשלום שנמצאות בשלבי תשלום מתקדמים, על סך 2,588 אלפי שקלים

אחמד טיבי:  לעכו – הקצאה תקציבית של 10 מיליון

אחמד טיבי:  טרם שולמה

אחמד טיבי:  יש עדכון כי עתיד להיות משולם בקרוב סכום של 2

אחמד טיבי: 648 אלפי שקלים

אחמד טיבי:  מעלות תרשיחא – הקצאה תקציבית של 10 מיליון

אחמד טיבי:  ניצול תקציבי – טרם שולם

אחמד טיבי:  יש דרישות תשלום ששלחה הרשות, אך דורשות תיקון

אחמד טיבי:  נוף הגליל – הקצאה תקציבית של 10 מיליון שקל

אחמד טיבי:  טרם הוגשה דרישת תשלום

אחמד טיבי:  כך גם בלוד, טרם הוגשה דרישת תשלום

אחמד טיבי:       יש פה פרויקטים מפורטים, ואני לא אפרט אותם

אחמד טיבי:  אני רוצה לחזור ולהדגיש, ובזה אני אסיים, מכובדי היושב-ראש, שיכון, מצוקת דיור לזוגות צעירים, מערכת חינוך שצריכה סיוע ודחיפה קדימה – זה הבלם העיקרי של צעירים שהולכים לפשיעה

משה גפני: על זה אני מדבר

משה גפני:  אני מדבר על שיכון, אני מדבר על חינוך, אני מדבר על רווחה

אחמד טיבי: אני מתחבר גם למה שאמר רונן פלוט לגבי נוף הגליל

אחמד טיבי:  מגיע להם מה שמגיע לאחרים

אחמד טיבי:  אני רוצה להודות לפלוט שבינתיים מאפשר לבני ריינה לשחק בנוף הגליל

רונן פלוט: היא ניצחה את בית"ר במקרה

אחמד טיבי: רק על הניצחון הזה אתה צריך שנה קדימה

אחמד טיבי:  חסרים מיליון שקל, ומשרד הספורט התחייב להעביר אותם אליך ככיסוי לזה שבני ריינה משחקים אצלך

אחמד טיבי:  זה יעבור בימים הקרובים

משה גפני: אני מודה לך

משה גפני:  שגית, היועצת המשפטית, בבקשה

שגית אפיק: תודה שהזמנת אותי לישיבה הזאת

שגית אפיק:  למעשה, אני אתייחס קודם לשאלת הטבות המס, ואחר כך לעניינים אחרים

שגית אפיק:  כשחוקקתם את חוק הטבות המס, הוא היה בנוי משלושה מרכיבים: המרכיב הראשון, שהוא בעצם סוג של תנאי סף, אלה קווי האורך והרוחב של מפת הטבות המס, שנקבעה בחקיקה

שגית אפיק:  הקווים האלה התבססו על קווי הטבות מס, שהם שונים מחוק אזורי עדיפות לאומית, והם התבססו על קווים שהיו לאורך השנים ליישובים שהיו זכאים להטבות מס

שגית אפיק:       נוף הגליל לא נכנסת, למעשה, לקווי האורך והרוחב האלה, וגם יישובים אחרים שהוזכרו כאן – לוד, רמלה ויישובים נוספים – לא נכנסים לקווי האורך והרוחב האלה

שגית אפיק:  לכן, כבר מבחינת תנאי הסף, בשאלה האם נוף הגליל יכלה לקבל הטבות מס, התשובה לזה הייתה שלילית לכתחילה

שגית אפיק:  זאת אומרת, עוד לפני שהתחלנו לעבוד על החקיקה

שגית אפיק:  עכו, לעומת זאת, נמצאת בקווי האורך והרוחב, ולכן היא נכללת במסגרת החקיקה

שגית אפיק:       במהלך השנים, כשנעשו תיקונים ביחס לעכו, נשאלה השאלה מדוע לא להוסיף קריטריון לחוק הטבות המס, שיעסוק בערים מעורבות

שגית אפיק:  הייעוץ המשפטי, גם של הוועדה הזאת וגם של משרד המשפטים ושל הממשלה, התנגד להוספה של קריטריון כזה משלושה טעמים

שגית אפיק:  הקריטריונים שהיו בחוק ועדיין נמצאים בחוק, הם קריטריונים שמבוססים על מדד חברתי-כלכלי, ועל מצב ביטחוני, כאשר יש הבחנה בין ערים ליישובים כפריים בתוך החקיקה לצורך הניקוד וקביעת הטבות המס

שגית אפיק:  המדדים האלה – מדד חברתי-כלכלי וקריטריון ביטחוני – נקבעו בהתאם להחלטות הממשלה, בהתאם למדיניות הממשלה שראינו לאורך השנים, והקושי של היישובים האלה

שגית אפיק:  ייתכן שהקריטריונים האלה דורשים שינוי, ייתכן שלא, אבל עיר מעורבת לאורך השנים – לא ראינו שהיו החלטות ממשלה שאפשר היה לבסס עליהן, שממשלה רואה בהן עדיפות מיוחדת, ורוצה לתת להן בעצם גם את המכשיר הזה של הטבות מס

שגית אפיק:       לכן, לאורך השנים, היה קושי להוסיף את הקריטריון הזה לחוק הטבות מס

שגית אפיק:  הוא היה קריטריון זר ליתר הקריטריונים שנמצאים למעשה בחוק

שגית אפיק:  היום אנחנו נמצאים במצב מעט אחר

שגית אפיק:  הסיבה לשונות היא שכבר יש החלטות ממשלה, שמתייחסות לערים מעורבות

שגית אפיק:  זה כבר נאמר כאן ונסקר בפניכם על ידי הממ"מ, במסמך שהם העבירו לחברי הוועדה

שגית אפיק:  אנחנו נמצאים במצב אחר

שגית אפיק:  משרדי הממשלה השונים מבינים את החשיבות ואת הצורך בעידוד הערים האלה

עאידה תומא סלימאן: מה זאת אומרת עידוד הערים האלה?     

שגית אפיק: עידוד מבחינה תקציבית

שגית אפיק:  אני מדברת על תקצוב

שגית אפיק:  אנחנו מדברים על כספים

משה גפני: כשאנחנו חוקקנו את החוק לפני כמה שנים, לא הייתה התייחסות ממשלתית לעניין של ערים מעורבות

משה גפני:  עיר מעורבת היא כמו עיר רגילה

משה גפני:  היום זה השתנה

אימאן ח'טיב יאסין: דווקא מהעיקרון של חברתי-כלכלי, בערים המעורבות הערבים נמצאים בתחתית של התחתית

עאידה תומא סלימאן: לא כולם, וזה משתנה

אימאן ח'טיב יאסין: לא כולם, אבל רובם

משה גפני: רבותיי, בגלל זה אני מקיים את הדיון הזה

משה גפני:  אני רוצה להציף אותו

עאידה תומא סלימאן: אני שאלתי שאלה מאוד ספציפית

רונן פלוט: אני רוצה שתדעי שבנוף הגליל, האוכלוסייה ברמה מאוד מאוד גבוהה

רונן פלוט:  לא כולם

שגית אפיק: לנוף הגליל יש מדד חברתי-כלכלי 5, מדד פריפריאלי 5

שגית אפיק:  כל עיר שלא נכנסה לחוק הטבות המס, הסיבה הראשונה והבסיסית היא שתנאי סף היה קווי האורך והרוחב

שגית אפיק:  ברגע שיישוב לא נכלל בין קווי האורך והרוחב האלה, הוא פשוט לא נכנס לחוק

שגית אפיק:       לכן, כמו שאמר יושב-ראש הוועדה, אפשר לחשוב על חקיקה מסוג אחר, שמאפשרת תקצוב בנושאים שונים, כמו בנושא חינוך, כמו בנושא רווחה ובנושאים אחרים – תשתיות, פנים, ביטחון פנים וכיוצא באלה

שגית אפיק:  גם בהתאם להחלטות הממשלה, וגם בהתאם להטבות שניתנות מכוח חוק אזורי עדיפות לאומית, ככל שהערים המעורבות זכאיות להן

שגית אפיק:  אבל זה יהיה חוק אחר, וזה לא יהיה חלק מחוק הטבות המס

שגית אפיק:  זה יהיה חוק שיעמוד בפני עצמו, ובעצם ישים את הצורך לתקצב ולתת הטבות כלכליות כאלה ואחרות ליישובים המעורבים

שגית אפיק:  זה דבר שאפשר לעשות אותו

שגית אפיק:       מה שצריך כדי לעשות את זה, בעיניי, זה לייצר איזשהו מאמץ מרוכז של משרדי ממשלה, של החלטות ממשלה שעוסקות בהטבות האלה, שניתן לתת

שגית אפיק:  אני אספר שחוק שדרות ועוטף עזה נחקק גם בחקיקה של הוועדה הזאת בשנת 2007

שגית אפיק:  יושב-ראש הוועדה דאז הוביל את החקיקה הזאת, ובמקור הוא לא כלל הטבות מס; הוא כלל נושאים אחרים

שגית אפיק:  הוא כלל סיוע בחינוך, הוא כלל סיוע ברווחה ולאט-לאט, ככל שהובהר שישנה נכונות גם מצד הממשלה לסייע ליישובים האלה, החוק הורחב והוכנסו בו הטבות שונות לאורך השנים

משה גפני: כולל הטבות מס

שגית אפיק: כולל גם הטבות מס

שגית אפיק:  הוא התחיל גם כהוראת שעה – הוא לא התחיל כהוראת קבע – וברבות השנים הוא הפך לחוק

שגית אפיק:  חלק מהיישובים פשוט נקבעים משנה לשנה כהוראת שעה

שגית אפיק:       אם אתה צריך מטרה לדיון הזה, המטרה של הדיון הזה היא באמת לשמוע ממשרדי הממשלה מה ניתן היום

שגית אפיק:  אני חושבת שהסקירה שחבר הכנסת טיבי נתן חשובה, מכיוון שאם יש תוכניות שאינן ממומשות, חשוב לראות איך ממשים אותן

שגית אפיק:  ייתכן שתמצאו לנכון לעגן חלק מהתוכניות האלה בחקיקה, ככל שמתכנסים לכיוון של חקיקה כזאת

שגית אפיק:  בסופו של דבר, החקיקה תצטרך להישען על החלטת ממשלה שתרכז את מכלול ההטבות וההקלות שרוצים לתת ליישובים האלה

שגית אפיק:  נראה לי שהיום, בשונה ממה שהיה בעבר, יש כבר בהחלטות הממשלה בסיס מספק להגדרה מהי עיר מעורבת

שגית אפיק:  בעבר, גם זו הייתה שאלה כשעשינו את חוק הטבות המס

שגית אפיק:  עלתה השאלה: אם מכניסים קריטריון כזה, מהי עיר מעורבת, מכיוון שלא היו החלטות ממשלה

שגית אפיק:  היום כבר יש החלטות כאלה, ולכן יש אפשרות להגדיר את העניין של עיר מעורבת בצורה מעט יותר - - -      

אחמד טיבי: עיר מעורבת כיום פירושה דתיים וחילונים

ולדימיר בליאק: הקריטריון הוא קשיח, 20%? 

שגית אפיק: הקריטריון יכול להיות קשיח, והיום החלטות הממשלה נותנות גם קריטריון קשיח וגם שמות של ערים

שגית אפיק:  אנחנו נצטרך למצוא קריטריון שיאגד את כלל הערים שנכנסות לגדר - - -     

ולדימיר בליאק: יש מאפיינים שונים לפעמים

ולדימיר בליאק:  זה לא מסתכם רק - - -     

שגית אפיק: בדיוק

שגית אפיק:  לכן אני חושבת שבחקיקה לא יהיה קריטריון קשיח

שגית אפיק:  כפי שאמרתי, היום יש כבר מספיק חומר להתבסס עליו כדי לבנות את החקיקה

משה גפני: אם היינו מכניסים את הערים המעורבות, והסבירה שגית למה לא הכנסנו, היינו צריכים להגדיר מהי עיר מעורבת, מכיוון שהממשלה לא הגדירה

משה גפני:  כל הדברים האחרים שעשינו היו הגדרות ממשלתיות

משה גפני:  עליהן התבססנו

משה גפני:  לא הכנסנו את זה מסיבות אחרות

משה גפני:  היום יש מדיניות ממשלתית, ואני אבקש מהלשכה המשפטית לרכז את החקיקה בעניין הזה

משה גפני:       תודה רבה, אני מודה לך, שגית

משה גפני:  אופיר כץ, יושב-ראש הקואליציה

ינון אזולאי: ברוך הבא

אופיר כץ: תודה רבה, אדוני היושב-ראש

אופיר כץ:  ברוך הנמצא

ינון אזולאי: לראות אותך בוועדת הכספים זה אירוע מיוחד

אופיר כץ: אדוני היושב-ראש, ברוך הבא גם ראש העיר, שכן שלי

אופיר כץ:  אני כשכן רואה את העבודה שהוא עושה בשנים האחרונות, מאז שהוא נבחר

אופיר כץ:  פשוט הציל את העיר הזאת, נוף הגליל

אופיר כץ:  אני אומר את זה בצורה הזאת כי היא הייתה באמת בדרך למטה, והוא העלה אותה עם יכולות מדהימות

אופיר כץ:  גם מול משרדי הממשלה, גם אם הצוותים שלו, עם האנשים שלו

אופיר כץ:  מלבד ההתפתחות שבשגרה, אני דווקא רוצה לשים דגש על מקרה הקיצון שראיתי מקרוב, כשביקרתי אותו

אופיר כץ:  כשהייתה שריפה, עשינו פה דיונים, גפני, איך לעזור

אופיר כץ:  הייתי אצל רונן יחד עם השר, אז חבר הכנסת משה ארבל, לראות איך אפשר לסייע

אופיר כץ:  היינו בהלם מהפעילות שלו, מהסיוע לתושבים בדיור, במזון ובכל דבר שהיה חסר להם

אופיר כץ:  היה שם שיתוף פעולה יפה גם עם האוכלוסייה הערבית, שכולם ביחד כיד אחת עזרו לתושבים

אופיר כץ:  ראינו את זה בעלייה מאוקראינה, כשמשרדי ממשלה באו ללמוד ממנו את שרשרת הקליטה של העולים, ולא היה דבר כזה בשום מקום בארץ

אופיר כץ:  הוא עשה את זה בצורה מושלמת, והעתיקו את מה שהוא עשה לערים אחרות

אופיר כץ:  על כל זה מגיע לך שאפו

אופיר כץ:  בכלל, על כל עלייה הוא נלחם – אם אלה בני המנשה או מאוקראינה

אופיר כץ:  כל דבר כדי לחזק את העיר

משה גפני: גם חרדים שבאו לשם הוא קיבל בכבוד גדול

אופיר כץ: גם את החרדים

אופיר כץ:  הכול הוא מקבל

אופיר כץ:  הכול

אופיר כץ:  ערים שהאוכלוסייה שלהן מורכבת, המדינה לא צריכה להסתמך על ראש עיר חזק ובעל יכולות ככל שיהיה

משה גפני: בשריפה ראית את ההתאחדות של כולם

אופיר כץ: נכון

אופיר כץ:  זה היה ממש יפה

אופיר כץ:  ראינו את סלי המזון שכולם עשו ביחד, כמו שאמרתי, ערבים ויהודים כאחד

אופיר כץ:  שוב, זה שהוא מצליח בזכות היכולות האישיות שלו, לא אומר שהמדינה יכולה להרשות לעצמה לעמוד מהצד

אופיר כץ:  הגיע הזמן שאנחנו ניתן דגש וסיוע לערים מורכבות, לערים מעורבות

אופיר כץ:       שגית, דיברתם גם על חקיקה וגם על החלטת ממשלה

אופיר כץ:  איך זה אמור לעבוד? אנחנו רוצים לתת עתידית לממשלה כדי שיהיה להם יותר קל

אופיר כץ:  אם רוצים לתת סיוע ספציפי לערים מעורבות, שלא יאמרו למה הערים האלה כן, למה זה שוויוני או לא שוויוני? שתהיה הגדרה מרגע שרוצים לתת סיוע לערים מעורבות

משה גפני: שגית תענה

משה גפני:  אני רק רוצה להגיד לך, שבשונה ממה שהיה לפני כמה שנים, יש היום הגדרות בהחלטות ממשלה על ערים מעורבות

נעמה לזימי: אני מכירה רק את ההגדרה איך ממנים סגן ראש עיר בעיר מעורבת

שגית אפיק: יש היום כל מיני תוכניות ממשלה, כמו התוכניות שחבר הכנסת טיבי סקר כאן

שגית אפיק:  תוכניות שונות, פרויקטים שונים בנושאי ביטחון פנים, אלימות ונושאים אחרים

אופיר כץ: צריך גם חקיקה וגם החלטת ממשלה?     

שגית אפיק: כמו שאמרת, כדי שזה יהיה רב שנים ומשהו תקף ומחייב, ויאפשר גם לוועדה הזאת לפקח שהדברים מתבצעים ולא רק נמצאים בהחלטת ממשלה, והכספים אולי כן מועברים או לא מועברים, אני חושבת שחקיקה שתיתן גם הגדרה לעיר מעורבת, וגם את ההטבות שהוועדה הזאת רואה לנכון לכלול בגדר החקיקה, חשובה מאוד

שגית אפיק:  היא צריכה להתבסס על החלטות ממשלה

אופיר כץ: מה לפני מה?      

שגית אפיק: החלטות ממשלה וחקיקה

אופיר כץ: החלטות ממשלה כבר יש, לפי מה שאת אומרת

שגית אפיק: חלק יש, וחלק צריך לאגד ולרכז

משה גפני: אני אעשה סיכום בסוף

משה גפני:  מה היה בהטבות המס? הממשלה הייתה צריכה לחוקק חוק מקיף

משה גפני:  היא לא חוקקה, ואנחנו חוקקנו אותו פה

משה גפני:  התבססנו על החלטות ממשלה – קווי אורך ורוחב, המדד הסוציו-אקונומי – כל הדברים האלה היו החלטות ממשלתיות, שחלקם לא התבצעו, ובוודאי לא עשו את זה באופן מרוכז

משה גפני:  זה מה שאנחנו רוצים לעשות כאן, לשמוע מה הממשלה עשתה עד עכשיו, ועם זה לחוקק חוק שידבר על ערים מעורבות

משה גפני:  אגב, אני לא מתכוון רק לערים מעורבות; נצטרך לעשות את זה בעוד כמה קבוצות, או בעוד קבוצה אחת לפחות

משה גפני:  לא יכול להיות שאשקלון תהיה מחוץ לעניין, אבל זה לא קשור לחוק הזה

משה גפני:  עאידה, בבקשה

עאידה תומא סלימאן: תודה, כבוד היושב-ראש

עאידה תומא סלימאן:  כמי שחיה ומתגוררת בעיר מעורבת כבר 35 שנים, הנושא הזה מאוד קרוב לליבי

עאידה תומא סלימאן:  הוא חשוב, והייתי רוצה שבאמת יתקיימו דיונים

עאידה תומא סלימאן:  לצערי הרב, אני חושבת שיש פיל בחדר שאף אחד לא רוצה לגעת בו

עאידה תומא סלימאן:  למה אנחנו מעלים את הנושא של ערים מעורבות? הרי לא מדברים עכשיו על מצב סוציו-אקונומי באופן כללי; אנחנו לא מדברים על פריפריה; אנחנו מדברים על ערים מעורבות

עאידה תומא סלימאן:  מה הבעיה בערים מעורבות? למה צריך לתת להן תשומת לב מיוחדת? לא שאני נגד, אבל אני מדברת על הבסיס ועל הסמוי בדיון שמתקיים פה, שאף אחד לא רוצה לגעת בו

עאידה תומא סלימאן:       עצם העובדה שיש ערבים, ויש יותר ויותר ערבים שהולכים ומתגוררים בערים מעורבות, גורם לאנשים לחשוב שצריך לתת תשומת לב מיוחדת לערים האלה, ולעזור להן להתמודד עם הבעיה החדשה הזאת שנקראת – ערבים שנכנסים לערים האלה, ועושים אותן מעורבות

עאידה תומא סלימאן:  אני מודה שאני הייתי רוצה לראות את כל הארץ עם ערים מעורבות ועם יישובים מעורבים, ולהפסיק עם הסגרגציה הזאת ועם ההפרדה הקיימת

עאידה תומא סלימאן:       דבר שני, אמרנו שהדיון על הטבות המס התבסס על קווי אורך ורוחב, שהם בעצם השיקול הביטחוני שהיה

משה גפני: אורך ורוחב זה לא שיקול ביטחוני

משה גפני:  זה אורך ורוחב

משה גפני:  הביטחוני היה עוד קריטריון

עאידה תומא סלימאן: למה קבעו את הקו שם? למה קבעו את הקו הרוחבי שם ואת הקו האורכי שם? בהתחלה, השיקולים היו מה שנקרא ביטחוני

עאידה תומא סלימאן:  בגלל זה הוסיפו את נהרייה ואת קריית שמונה ובגלל זה שרטטו שם את הקו

שגית אפיק: סעיף 11 המקורי לפקודת מס הכנסה, לפני הבג"ץ, היה באמת משיקולים ביטחוניים בלבד, ואת צודקת

שגית אפיק:  אבל אז, ברבות השנים, כשתוקן החוק, קווי האורך והרוחב התבססו גם על ההתיישבות הכפרית, ולא רק בהיבטים הביטחוניים

שגית אפיק:  אבל את עדיין צודקת שהקריטריון הביטחוני נשאר קריטריון מאוד משמעותי

עאידה תומא סלימאן: זה ברור

עאידה תומא סלימאן:  אני לא מתייחסת ספציפית עכשיו לנוף הגליל, אלא באופן כללי

עאידה תומא סלימאן:  כשנבוא לדבר על תוכניות ממשלתיות כאלה או אחרות, צריך לזכור טוב מאוד שכאשר החליטו להוסיף תקציב לערים מעורבות, כחלק מ-550, אם אני לא טועה דובר על 35 מיליון לחמש ערים מעורבות, ונוף הגליל לא הייתה ביניהן

עאידה תומא סלימאן:  נוף הגליל לא נכללה בתוך זה

עאידה תומא סלימאן:  בסך הכול דובר על 7 מיליון לכל עיר מעורבת, ואתם רואים שאפילו לא היה ניצול

עאידה תומא סלימאן:  היום אנחנו סובלים מבעיות די רציניות, ואני אדבר על העיר שלי עכו

עאידה תומא סלימאן:  נלחמנו כדי שהעיר שלי עכו תיכנס להטבות המס, ובצדק

עאידה תומא סלימאן:  מן הראוי היה שהמדד הסוציו-אקונומי – התחלנו לבדוק אותו והתחלנו לדבר על מדד סוציו-אקונומי שכונתי, כי הנדידה של הצעירים הערבים למה שנקרא הערים המעורבות, היא סוג של פתרון עקב מחסור בדיור, שהמדינה לא רוצה לפתור אותו

עאידה תומא סלימאן:  לכן נודדים

עאידה תומא סלימאן:  רוב הנכנסים לערים המעורבות הם ממעמד ביניים

עאידה תומא סלימאן:  הצעירים האלה הם לרוב ממעמד הביניים, במיוחד בנוף הגליל, ועכשיו זה התחיל בעכו

רונן פלוט: גם גבוה, גם גבוה

עאידה תומא סלימאן: נכון, גם גבוה

עאידה תומא סלימאן:  גם בעכו יש כיוון שמתפתח בצורה כזאת

עאידה תומא סלימאן:  מי שנשאר מאחור, מוזנח, ברוב המקרים בערים המעורבות – לא במקרה שלך, אני לא יודעת פרטי פרטים – הם השכבות החלשות

עאידה תומא סלימאן:  השכבות החלשות של הערבים לא מקבלות מה שמגיע להן, אם זה מבחינת חינוך – אני מכלילה גם את נוף הגליל, שאין בה אפילו בית ספר ערבי אחד, לא יסודי ולא על-יסודי

רונן פלוט: חזרנו עוד פעם לבית הספר?     

עאידה תומא סלימאן: מה עוד פעם? זה יהיה בכל פעם

עאידה תומא סלימאן:  כל עוד יש 30% תושבים ערבים, מגיעים להם שירותי חינוך

עאידה תומא סלימאן:  בוא נסכים על זה

משה גפני: עאידה, אנחנו הולכים לדבר על זה

רונן פלוט: היה בג"ץ - - -     

עאידה תומא סלימאן: התקציבים שצריכים לקבל בערים מעורבות, זה לא רק התוכניות המיוחדות

עאידה תומא סלימאן:  אנחנו אזרחים שווים, וצריכים לקבל מהתקציבים שמגיעים לעירייה

עאידה תומא סלימאן:  אני אומרת לכם, אין שקיפות ולא מקבלים

עאידה תומא סלימאן:  אני לא מדברת על המקרה הספציפי

עאידה תומא סלימאן:  אני גם מדברת על עכו, על לוד, על רמלה, על חיפה ועל כל המקומות האחרים

משה גפני: תודה רבה

משה גפני:  אימאן, בבקשה

אימאן ח'טיב יאסין: בוקר טוב לכולם, זה דיון מאוד חשוב ומהותי

משה גפני: הוא פתיחה לדיון, זה לא הדיון עצמו

אימאן ח'טיב יאסין: אני שמחה על זה, ושמחה שמדובר כאן על הכנתו של חוק

אימאן ח'טיב יאסין:  אני מקווה שבסופו של יום יטיב עם כלל האזרחים בערים המעורבות

אימאן ח'טיב יאסין:   אני רוצה להתחיל עם נתון ושאף אחד לא ייקח את זה אישית, אם זה בנצרת, בנוף הגליל, בלוד או במקומות אחרים

אימאן ח'טיב יאסין:  באופן כללי, אם אנחנו נסתכל על המדד שהכי יכול לנבא את העתיד של אותם אזרחים, נסתכל על הילדים בתוך אותם ערים ונראה ש-9

אימאן ח'טיב יאסין: 5% מהילדים היהודיים הם עניים, וזה לא טוב בכלל, וממול אנחנו נראה שיש 43% מהילדים באותם ערים שהם ערבים ועניים

אימאן ח'טיב יאסין:  הנתון הזה מספיק לנו, כבודו, כדי לזעוק לשמיים ולראות מאיפה אנחנו יכולים לצאת ולאן אנחנו יכולים לכוון

אימאן ח'טיב יאסין:       מטרת החוק צריכה להתחיל בזה

אימאן ח'טיב יאסין:  כל עוד מעגל העוני יתרחב, במיוחד בקרב הילדים, העתיד שלהם יהיה עוד יותר משפחות במעגל העוני, עוד יותר משפחות מעורבות בפשיעה, עוד יותר מעורבות במצבים חברתיים לא קלים, וזה מחייב עוד מהמדינה

אימאן ח'טיב יאסין:  אז שתשכיל המדינה להשקיע את המשאבים האלה במקומות הנכונים

אימאן ח'טיב יאסין:       באופן כללי אני רוצה לדבר גם על הסוגייה של הדיור בערים המעורבות

אימאן ח'טיב יאסין:  זאת סוגיה בוערת

אימאן ח'טיב יאסין:  אם נתסכל על לוד, רמלה, חיפה ועכו, יש שם בעיה עם הדיור הציבורי מבחינת טיפוח, שיקום וכל מה שקשור באיכות הבתים, והאפשרות לשקם את הבתים האלה

אימאן ח'טיב יאסין:  יש בעיה גם עם האפשרות לרכוש את אותם בתים, כך שבעיית הדיור היא בעיה מאוד מאוד קריטית, וצריך לתת לה מענה

אימאן ח'טיב יאסין:       הסוגיה השלישית היא סוגיית החינוך

אימאן ח'טיב יאסין:  אנחנו יודעים איפה לומדים רוב הילדים בערים המעורבות

אימאן ח'טיב יאסין:  רובם לומדים בבתי הספר ובשכונות הערביות, והמצב שם על הפנים

אימאן ח'טיב יאסין:  לכן, אם אנחנו  חושבים שאנחנו הולכים לקדם תוכניות ולקדם חוק שיעזרו במקום הזה, צריך גם לדאוג למנגנון של החוק הזה, איך יגיעו משאבים למקומות הנכונים, ואיך יעברו למקום הנכון

אופיר כץ: ראשי הערים יודעים את זה הכי טוב, באמצעות הנציגים שיש במועצה

אימאן ח'טיב יאסין: אני רוצה לדבר על הנציגים ועל הנציגות של האזרחים הערבים בעירייה

אימאן ח'טיב יאסין:  אני שכנה של נוף הגליל ויש לי הרבה חברות וחברים שגרים שם

אימאן ח'טיב יאסין:  אני שומעת הרבה דברים טובים, במיוחד על השירות שהם מקבלים

אימאן ח'טיב יאסין:  אמרנו מלכתחילה שהמצב הסוציו-אקונומי של יותר מ-90% מהאזרחים הערבים שגרים בנוף הגליל בינוני ומעלה, ולכן המצב שלהם יותר טוב, אבל סוגיית החינוך ובית הספר – אתה אומר שזה לא המקום – אני חושבת שצריך לשים את זה במקום

משה גפני: אבל זה לא הדיון עכשיו

אימאן ח'טיב יאסין: כבודו, זה לא הדיון, אבל אני אומרת שאם מדברים על חוק לערים מעורבות, צריך לקחת את מכלול הדברים

אימאן ח'טיב יאסין:  אם לא עושים בגלל שאין חוק, שיעשו חוק, ובתקווה שיהיה

אימאן ח'טיב יאסין:       הדבר האחרון שאני רוצה לדבר עליו זה הייצוג של האזרחים הערבים במשרדי העיריות

אימאן ח'טיב יאסין:  כמה עובדים יש שם? כמה נציגי ציבור יש במועצה או בעירייה? כמה התקשרויות של העירייה יש עם בעלי עסקים ערבים ביישובים?     

רונן פלוט: אני מזמין - - -     

אימאן ח'טיב יאסין: אני לא מדברת רק על נוף הגליל, אני מדברת באופן כללי

אימאן ח'טיב יאסין:  אני מעלה את השאלות האלה כי אנחנו חושבת שאלה שאלות מהותיות, שיכולות להביא את השינוי המיוחל שכולנו רוצים אותו

אימאן ח'טיב יאסין:  כולנו רוצים אותו

משה גפני: אימאן, על זה עשיתי חוק

אימאן ח'טיב יאסין: דבר אחרון, כבודו, חלק גדול מבתי הספר של המוכש"ר נמצאים גם בערים המעורבות

אימאן ח'טיב יאסין:  חשוב לך החינוך של המוכש"ר, אז אולי תדאג גם לזה בהצעת החוק שאתה רוצה להביא? בערים מעורבות יש הרבה בתי ספר של המוכש"ר

משה גפני: בסדר, אנחנו רושמים את זה

משה גפני:  מאה אחוז

משה גפני:  אני עוד לא יודע אם זה מתאים

משה גפני:  אם זה מתאים

אחמד טיבי: הערה לפני נעמה, ברשותך

אחמד טיבי:  כל מה שאמרנו על הערים המעורבות, חל גם על מועצות אזוריות, שיש בהן גם יהודים וגם ערבים – מנשה, גלבוע

אחמד טיבי:  הכול

משה גפני: נכון, תודה

משה גפני:  נעמה, בבקשה

נעמה לזימי: הנושא הזה קרוב לליבי, ואני גם יו"ר השדולה לשוויון בערים מעורבות גם בכנסת הקודמת וגם בכנסת הזאת

נעמה לזימי:  הייתי חברת מועצת עיר בחיפה, וזה נושא שעסקתי בו רבות, גם בהקשר של הנגשה שפתית, שזה הכי בסיסי, וגם בהקשר לתקציבים ולמדיניות

נעמה לזימי:       אני חושבת שהחלטות כאלה, שאמורות להיות גם בחקיקה וגם להפוך לקבועות, צריכות להיעשות בשיתוף הציבור, כמובן עם ראשי הערים בראש ובראשונה, וגם עם הארגונים של החברה האזרחית

נעמה לזימי:  לא פעם יש להם גם מחקר שלא תמיד נעשה דרך הממשלה, וגם איסוף מידע ונתונים

נעמה לזימי:  אני אתן דוגמה, כשקיימתי דיון על פרופיילינג ועל אלימות משטרתית בוועדת הצעירים, יוזמות אברהם הציגו איך הם עושים הדרכות לשיטור בערים מעורבות

נעמה לזימי:  המשטרה התחברה אליהם ועשתה איתם תהליך

משה גפני: נעמה, אני רוצה להגיד לך משהו

משה גפני:  אם את חושבת שאפשר לחוקק חוק כאן בכנסת, ונקבל ברכות מכל ראשי הערים – אנחנו לא עושים חוק כזה

נעמה לזימי: לא אמרתי את זה

נעמה לזימי:  דיברתי על שיתוף הציבור

משה גפני: בהטבות המס - - - נגדי

נעמה לזימי: גפני, בסוף צריך לחוקק

נעמה לזימי:  אני חושבת שלא פעם, כשדברים נעשים פה בחטף, בלי היוועצות – זה מה שאני אומרת

נעמה לזימי:       יש כמה קטיגוריות שצריך לעמוד עליהן

נעמה לזימי:  למשל, ערים מעורבות בהתהוות

נעמה לזימי:  זאת סוגיה מאוד טעונה, כי יש פה עניין של מרחב שמשתנה, וצריך לדעת איך להשקיע בו את המשאבים הנכונים, כדי לאפשר מבני אב לחינוך, לדיור, לתשתיות וכולי

נעמה לזימי:  לא לייצר בעיות שלא פעם אנחנו מייצרים כשאנחנו עוצמים את העיניים וחושבים שזה ייעצר בכמה אחוזים בודדים

נעמה לזימי:  הסיפור של אחוז בעיר – בדרך כלל זה מה שמגדיר כל מיני דברים, אבל השאלה היא גם כמה יש בעיר

נעמה לזימי:  עיר כמו חיפה, למשל, היא עיר שצריכה השקעה

נעמה לזימי:  דבר נוסף, שכונות הומוגניות ושכונות מעורבות

נעמה לזימי:  עד לפני חודש וחצי גרתי בשכונה מעורבת, ולא היה בה מרכז קהילתי ולא אפשרויות שמנגישות שירותים

נעמה לזימי:  הסיפור של שכונות הומוגניות שהן בדרך כלל הכי מוזנחות, כמו חליסה בחיפה או שכונות מעורבות, שהן בהזנחת ביניים, אלה דברים שצריך לעמוד עליהם בפני עצמם

נעמה לזימי:  בגלל זה אני אומרת שהסיפור, עאידה, היא לא מאיזה מקום גזעני, אלא להפך

נעמה לזימי:  יש הזנחה מודעת בערים המעורבות, הזנחה שצריך לטפל בה

נעמה לזימי:  למשל, תקצוב ייעודי למגרשי ספורט, למרכזים קהילתיים

נעמה לזימי:  כל אותם מנגנונים שלא פעם, ספציפית במקומות האלה, לא ניתנים

עאידה תומא סלימאן: מה הרקע להזנחה הזאת? 

נעמה לזימי: בוודאי שאני איתך, ברור

עאידה תומא סלימאן: אז למה את אומרת לי שלא?     

נעמה לזימי: אנחנו לא אומרים שמישהו רוצה לדון בזה כי יש פה ערבים ולא נוח לגעת

נעמה לזימי:  לא, יש הזנחה שיטתית במרחבים מעורבים או בשכונות הומוגניות ערביות בערים מעורבות, וצריך לתקצב את השוויון הזה, כי זה משפיע על כל המרחב

עאידה תומא סלימאן: יקירתי, אם זה היה רק עניין של הזנחה ולא עומדת מאחורי זה אידאולוגיה, היו לפחות נותנים את התקציבים שמגיעים

משה גפני: עאידה, כשאני כאן לא יהיה חוק שיפלה לרעה את הערבים

משה גפני:  לא יהיה חוק כזה

עאידה תומא סלימאן: אני מאוד שמחה

עאידה תומא סלימאן:  אחר כך נצטרך לדבר על המוכש"ר בחינוך הערבי

אחמד טיבי: בסעיף הבא

נעמה לזימי: אני חסידה גדולה של אוטונומיה לרשויות המקומיות

משה גפני: למה, יש כסף? בקדנציה הקודמת לא היה

משה גפני:  אנחנו היינו בחוץ

נעמה לזימי: אני חסידה גדולה של אוטונומיה לרשויות המקומיות, ואנחנו נמצאים במקום האחרון ב-OECD בריכוזיות

נעמה לזימי:  אני חושבת שיש מקומות שבהם צריך להגדיר תקציבים ספציפיים, כי לא פעם הם ממש נלקחים

נעמה לזימי:  למשל, תקציב תרבות ערבית בעיר

נעמה לזימי:  ראיתי איך פעם אחת היה תקציב של רבע מיליון, שזה לא הרבה, ואיך ברגע אחד הוא הפך להיות 90 מיליון

אופיר כץ: כמה בעיות יש בחיפה? תתמודדי כבר לראשות העיר

נעמה לזימי: אני כבר לא גרה בחיפה

ינון אזולאי: היא עברה דירה, היא לא יכולה

ינון אזולאי:  תאמין לי שהיא קיבלה הצעות מפתות בשביל להתמודד שם

נעמה לזימי: האמת שגם פה, בשולחן

נעמה לזימי:  כולל עוד כמה

נעמה לזימי:  יש לנו מערכה לאומית יותר חשובה

נעמה לזימי:  בהיבטים הללו, יש לנו מה לבחון איפה היו כשלים

נעמה לזימי:  הרב גפני, יש כשלים ולא פעם משתמשים בהם כאמצעי סחיטה לאוכלוסיות האלה

נעמה לזימי:  ממש צנע תקציבי שבכל פעם נותנים אותו – את בטח מכירה את זה, עאידה – משחררים תקציב תמורת הצבעה, מורידים תקציב תמורת הצבעה

נעמה לזימי:  צריך לעגן חלק מהדברים האלה מראש בכל השירותים, ואולי זאת הזדמנות

נעמה לזימי:  תודה רבה, הדיון הזה חשוב

משה גפני: תודה רבה

משה גפני:  ינון, בבקשה

ינון אזולאי: תודה רבה, אדוני היושב-ראש

ינון אזולאי:  אדוני ראש העיר, בפעם שעברה קיבלת 98

ינון אזולאי: 5%

ינון אזולאי:  שמעתי על האחוז וחצי האלה

אופיר כץ: עד עכשיו הוא מחפש את האחוז וחצי הזה

ינון אזולאי: הוא הלך להגיש תלונה במשטרה

ינון אזולאי:  הפעם יהיה לך יותר, בעזרת השם

ינון אזולאי:       עברתי על המחקר המקיף שנעשה בממ"מ, ונוף הגליל נמצאת במצב טוב ביחס שלה לאוכלוסייה הערבית, מבחינת מה שהיא נותנת

ינון אזולאי:  אם אני כבר מדבר על זה, הסיפור הוא לא רק הטבות מס, ויכול להיות שהטבות מס ישאירו את האנשים ביישובים

ינון אזולאי:       עאידה, אמרת שהפיל שבחדר הוא האוכלוסייה הערבית שמגיעה ליישובים

ינון אזולאי:  אפשר להגיד שזה נכון, אבל דווקא בגלל זה אנחנו מדברים על זה, לראות איך משפרים את זה

ינון אזולאי:  ברגע שמגיעה אוכלוסייה ערבית, שדווקא במקומות המעורבים האלה – בכיתות המעורבות, בבתי הספר המעורבים - - -     

עאידה תומא סלימאן: אין בתי ספר מעורבים

ינון אזולאי: בעכו יש בתי ספר מעורבים

עאידה תומא סלימאן: לא

ינון אזולאי: בוודאי שיש

עאידה תומא סלימאן: לא

עאידה תומא סלימאן:  אני אומרת לך שלא

עאידה תומא סלימאן:  יש אולי שניים-שלושה יהודים בבית ספר יהודי

עאידה תומא סלימאן:  אין בתי ספר מעורבים

רונן פלוט: בנוף הגליל – 30% מהילדים הערבים הם בתוך מערכת החינוך הכללית, והם מאוד רוצים ללמוד שם

עאידה תומא סלימאן: הוא דיבר על עכו

ינון אזולאי: גם את הנתון הזה צריך לבדוק

משה גפני: גבירותיי ורבותיי, אנחנו עוברים את הזמן

ינון אזולאי: דווקא בגלל זה אנחנו צריכים להביא חוק, כדי שייתנו לערים המעורבות תוספת תקציבית, אבל שנדע איך מיישמים את זה

ינון אזולאי:  איך זה מגיע ליעדו

ינון אזולאי:  אם הכסף לא יגיע ליעד, בעוד שנתיים-שלוש נגיע למקום הזה שוב

ינון אזולאי:  לכן אני אומר שהטבות מס זה דבר טוב שחייב להיות, כדי לעודד את אותם אנשים שלא יעזבו אלא יישארו בעיר

ינון אזולאי:  איך נוף הגליל ברחה מזה? זה סיפור הזוי, איך הצליחו להשמיט אותה משם

ינון אזולאי:  עם זאת, אדוני היושב-ראש, צריך החלטת ממשלה שתיתן כספים ייעודיים לערים האלה, שייתנו מענה גם לחינוך וגם לתעסוקה

ינון אזולאי:  אם אנחנו מדברים גם על הייצוג של האוכלוסייה הערבית ביישובים במועצת העיר, בערים מסוימות יש להם ייצוג נכון יחסית

ינון אזולאי:  גם מבחינת אחוזים של עובדי עירייה, יש מקומות שעוברים את האחוז באוכלוסייה, כמו מעלות תרשיחא, יש מקומות שמתקרבים לזה, ויש מקומות שרחוקים מזה

ינון אזולאי:  זה צריך להיות היעד שלנו, בצירוף החוק שאתה מביא ובצירוף החלטת ממשלה, ונוכל להגיע למשהו שיהיה קצת יותר טוב ומועיל

ינון אזולאי:  תודה

משה גפני: תודה רבה

משה גפני:  ספא יונס, מנהלת פיתוח כלכלי, המשרד לשוויון חברתי, בבקשה

ספא יונס: בוקר טוב לכולם, גם אני מודה על התנעת התהליך שנראה לנו מאוד חשוב

ספא יונס:  אני מרכזת את הנושא של ערים מעורבות ברשות לפיתוח כלכלי

ספא יונס:  המענים שניתנים היום לערים מעורבות ניזונו משתי החלטות שאנחנו מרכזים: החלטה 550 – נושא כמו חינוך, למשל, חל על ערים מעורבות; החלטת ממשלה ייעודית לערים מעורבות, שיש בה מספר משרדים – רווחה, חינוך לחיים משותפים, צעירים, תעסוקה, נגב גליל, שהזכיר חבר הכנסת טיבי, תרבות וספורט

משה גפני: אין שיכון?     

ספא יונס: לא

ספא יונס:  שיכון לא נכנס להחלטה הזאת, כי זאת הייתה החלטה מצומצמת יחסית, למשך שנה בלבד

ספא יונס:  אני מזכירה שהשנה הזאת אמורה להסתיים בסוף 2023

ספא יונס:  המשרדים התחילו להתניע את התוכניות, אבל יש חוסר ודאות במשרדים

ספא יונס:  הם לא יודעים אם הם יכולים להמשיך להעסיק את אותם עובדים, כי השנה מסתיימת אוטוטו

ספא יונס:  אנחנו רוצים להמשיך בהחלטה, לפחות את הרציפות שקיימת, וגם להרחיב אותה למהלכים אסטרטגיים בתוך הרשויות המעורבות

ספא יונס:  אחמד טיבי הזכיר את הנושא של גיוון בערים המעורבות

משה גפני: מה אתם הולכים לעשות? איזה מהלכים אסטרטגיים?     

ספא יונס: המהלכים האסטרטגיים מתחלקים לכמה נושאים, ואחד מהם הוא שהרשויות יבצעו תוכניות אסטרטגיות לצמצום הפערים

ספא יונס:  שייקחו את כל הנושאים, מחינוך ועד תרבות ונושאים נוספים, כולל הנגשת השירותים, כולל עובדים בעירייה וכולי

אופיר כץ: זה כבר נשלח לרשויות?     

ספא יונס: אנחנו עושים את זה אצלנו, קודם כול, כדי לבצע מול הרשויות כדי שיבצעו את התוכניות עוד השנה

ספא יונס:  נרצה החלטת ממשלה שתאפשר לנו לממן את התוכניות

ספא יונס:  הרשויות אומרות שלהתחיל לעשות תוכניות בלי שיהיה להן מימון – הן לא יעשו

ספא יונס:  אנחנו רוצים שהחלטת הממשלה תאפשר רציפות של העשייה הממשלתית הקיימת היום, והותנעה רק השנה, וגם, כמו שאמרתי, לבצע את המהלכים האסטרטגיים מול הרשויות

ספא יונס:  כמו כן, לבצע תוכניות רוחביות, שהן על-רשותיות, בכל הנושא של גיוון עובדים

ספא יונס:  לא מדובר בגיוון עובדים רגיל, כי זה דווקא קיים

ספא יונס:  מה שחסר זה עובדים בכירים בעיריות, וזה כמעט אפסי בעיריות המעורבות

ספא יונס:  דווקא עובדים ברמות כאלה ואחרות נמצאים, ומה שבאמת חסר, והתריע על זה דוח מבקר המדינה - - -     

אופיר כץ: איך יידעו מה להכין ואיזה תקציבים המשרדים צריכים, אם אתם אומרים שקודם כול אתם רוצים לראות מה התקציב, ואז תפנו לרשויות

אופיר כץ:  זה לא אמור להיות הפוך?     

ספא יונס: אתה מתכוון למשרדים הממשלתיים?     

אופיר כץ: שאלתי לגבי התוכנית האסטרטגית, ואמרת שפניתם לרשויות, כדי שיכינו

משה גפני: זה הולך להשתנות

ספא יונס: אנחנו נמצאים עדיין בתהליך

משה גפני: היא יכולה לפנות לכל המשרדים וזה בסדר, אבל קודם שתעביר אלינו, כי אנחנו הולכים להציף את זה

משה גפני:  אני הולך לקיים דיון על הדברים שהיא תגיד

משה גפני:  השאלה שלך נכונה, כי המשרדים שואלים: לשם מה לקיים דיון, או מה לעשות בשעה שאין תקציב? אנחנו נעמוד מול הממשלה

אופיר כץ: ראשי הרשויות, לדבריה, אומרים שהם לא רוצים להכין תוכניות כי הם לא יודעים מה התקציב

משה גפני: היא צודקת

ספא יונס: יש תקציב

שגית אפיק: הם לא יודעים אם זה יתוקצב בשנה הבאה, כי ההחלטה כרגע היא עד סוף 2023

אימאן ח'טיב יאסין: צריך לקבל החלטה להמשיך את זה

אופיר כץ: יש תוכנית אסטרטגית שהיא דיברה עליה, אבל לא פנו לראשי הרשויות כי לא יודעים מה התקציב

עאידה תומא סלימאן: למה אין בקשות לתשלום התקציבים שכבר הוקצו והוזכרו בדיון בערים מעורבות מהתוכנית הקודמת?     

ספא יונס: מבחינת נגב גליל, אנחנו בקשר שוטף וניצול התקציב איטי יחסית, גם לקול הקורא של 2021 – זה היה בהחלטת ממשלה 550 – וגם לגבי אישור התוכניות העכשוויות של הקול הקורא הנוכחי, בהחלטה הנוכחית

ספא יונס:  אני מציעה שמשרד נגב גליל יבוא וייתן תשובות

משה גפני: אני אבקש ממך בסוף הישיבה את התוכניות שלכם

משה גפני:  אנחנו הולכים לדון בזה, ואני אקרא למשרדים

משה גפני:  אגב, גם משרד השיכון יהיה חלק מהעניין

ספא יונס: נשמח מאוד

משה גפני: ואנחנו נרצה לחוקק

ספא יונס: סעיף 28 מתוך החלטת ממשלה 550 מקצה כבר תקציב, וצריך רק החלטת ממשלה כדי שנוכל להשתמש בזה

משה גפני: תודה

משה גפני:  תעבירי לי, בבקשה, את כל הדברים האלה

עאידה תומא סלימאן: כבוד היושב-ראש, הבנתי שאתה תבקש מהם דיווח

משה גפני: אני ביקשתי

עאידה תומא סלימאן: כן, כן, הבנתי

עאידה תומא סלימאן:  השאלה אם אפשר לבקש ממשרד נגב גליל לדווח לנו על התוכניות, ויענה על השאלה למה הוציאו 17 יישובים ערביים מהתוכניות שלהם במשרד

משה גפני: עינב פרץ ממשרד הפנים, בבקשה

עמיר פרץ: שלום לכולם, אני ממונת מחוז צפון מטעם משרד הפנים

עמיר פרץ:  נוף הגליל היא עיר טובה עם תפקוד טוב

עמיר פרץ:  ראש העיר מצליח לעשות שם דברים שאנחנו לא רואים בהרבה רשויות בצפון

עמיר פרץ:  זה באמת בעקבות זה שהוא עושה יחד עם הרשות שלו, והם נמצאים בתוכניות שונות כמו תוכנית ההמראה של משרד הפנים

עמיר פרץ:  אין קשר לנושא של עיר מעורבת, כי אין כאן שום תקציבים מיוחדים שאנחנו מעניקים להם

עמיר פרץ:  הם נבדקים, והפרמטרים הם כמו כל עיר אחרת בצפון

עמיר פרץ:       אנחנו לא ניכנס לנושא סוגיות המס, כי זה נושא אחר

עמיר פרץ:  אם מדברים על תקצוב לערים מעורבות, צריך לתכלל את כל זה

עמיר פרץ:  כשאני מסתכלת על עיר ואני בוחנת אותה בכל הפרמטרים, צריך מכל המשרדים

משה גפני: 	משרד הפנים הוא משרד מאוד חשוב בעניין הזה, אבל הוא בוודאי לא היחיד

עמיר פרץ: אנחנו לא היחידים, אבל אנחנו רואים תמונה רוחבית של הרשויות, ואנחנו מתכללים את זה

עמיר פרץ:  לכן, צריך להסתכל על כלל המשרדים ולתת פתרון הולם שכולל את כל המשרדים

משה גפני: תודה רבה

משה גפני:  עורכת הדין ראויה, בבקשה

משה גפני:  אני רוצה חומר לגבי מה שאנחנו מתכוונים לעשות בהמשך

משה גפני:  אם את רוצה להגיד משפט, בבקשה

משה גפני:  אני רוצה לסכם

ראויה חנדקלו: שלום, אני עורכת דין, יועצת כלכלית לוועד הארצי לראשי הרשויות הערביות

ראויה חנדקלו:  אני לא אחזור על הנקודות שהעלו חברי הכנסת אחמד טיבי, עאידה תומא ואימאן יאסין, כי אלה נקודות שגם אנחנו חשבנו עליהן

משה גפני: גם נעמה וגם אופיר

משה גפני:  כולם

ראויה חנדקלו: כולם, בדיוק

משה גפני: אל תעשי אפליה

ראויה חנדקלו: חס וחלילה

ראויה חנדקלו:  זאת פעם ראשונה שאני נמצאת במקום של ה-self וה-role – האישי והתפקידי

ראויה חנדקלו:  אני תושבת נוף הגליל, והיום באתי בתקן הממלכתי שלי להיות יועצת הוועד הארצי לראשי הרשויות

ראויה חנדקלו:  אני מובילה מהלך של בית ספר, ואני אומרת שצריך להסתכל על כל הנקודות, וצריך להפריד בין ערים מעורבות היסטוריות לערים מעורבות בהתהוות

ראויה חנדקלו:  יש הרבה סוגיות בערים המעורבות ההיסטוריות שסקר ד"ר אחמד טיבי

ראויה חנדקלו:  אני אתן דוגמה – עיריית לוד קיבלה השנה 13 מיליון שקל, והשאלה מה נעשה בכסף הזה

ראויה חנדקלו:  כמה עובדים סוציאליים – יש גם סוגיות של רווחה – ומה הצעדים האופרטיביים שנעשו

ראויה חנדקלו:  צריך לעשות גם בקרה ומעקב על תקציבים שמגיעים לרשויות המעורבות, ולהבין האם המוטבים, שהם האוכלוסייה הערבית, נהנים מהם

ראויה חנדקלו:       	בנוסף לסוגיות שהעלו חברי הכנסת, אני אעלה את סוגיית התעסוקה

משה גפני: זה עלה, עלה

ראויה חנדקלו: חשוב לי להדגיש בשם הוועד, שצריך להסתכל על זה כמכלול

ראויה חנדקלו:  נעביר חומר מסודר לוועדה

משה גפני: את מייצגת את ראשי הרשויות הערביות

משה גפני:  אני מבקש נייר כדי שנוכל לעבוד

ראויה חנדקלו: ברור, תקבל

ראויה חנדקלו:  תודה

משה גפני: תודה רבה

משה גפני:  באהיג' מנסור, ראש מועצת עוספיא, משפט, בבקשה

באהיג' מנסור: בוקר טוב לכולם, אני מבקש להעלות סוגייה

באהיג' מנסור:  אתם מדברים על ערים מעורבות ואני חושב שצריך לדבר על יישובים מעורבים, כי הסוגייה הזאת כוללת את כל היישובים

באהיג' מנסור:  בעוספיא, לדוגמה, חיים אנשים מארבע עדות, מארבע דתות

באהיג' מנסור:  אנחנו כ-15 אלף תושבים ועוד מעט נהיה עיר

באהיג' מנסור:  צריך לחשוב מהתחלה על יישובים מעורבים, כדי להשריש את הפתרונות מהתחלה, ולא להתחיל עם ערים שכבר יש בהן בעיה

באהיג' מנסור:  צריך לטפל בסוגיה בהתחלה ולא באמצע

משה גפני: תודה רבה

משה גפני:  גבירותיי ורבותיי, קיימתי את הדיון הזה כדי להתניע את המהלך

משה גפני:  אני מבקש מכל הגופים שעוסקים בעניין הזה – גם המשרד לשוויון חברתי וגם מזכירת הוועד של הרשויות המקומיות – להגיש לי נייר על מה שאתם מבקשים, ואתם סבורים שצריך לעשות לאור הפעילות שלכם

משה גפני:  חבר הכנסת טיבי, אני מבקש שתעביר ללשכה המשפטית את הנייר שהצגת לנו

משה גפני:  מהיועצת המשפטית אני מבקש לדעת מה החליטה הממשלה בחמש השנים האחרונות, כשהיא נתנה הטבות ליישובים המעורבים בנושאים שונים, כולל בנושא שיכון

משה גפני:  לא רק בנושאי רווחה, עובדים ותעסוקה

משה גפני:  אנחנו נתייעץ, חברי הוועדה, בישיבה שאנחנו נקיים במיוחד אחרי שיהיה כל החומר

משה גפני:  נבקש לקבל את ההתייחסות של משרדי הממשלה, ונבקש לדעת לאיזה כיוון של חקיקה אנחנו הולכים

משה גפני:       אומנם היום את היועצת המשפטית של הכנסת, אבל אני מבקש שמילואים תעשי כאן

ינון אזולאי: יש מספר ימים בשנה שאתה רוצה?     

ולדימיר בליאק: מה שנקרא שוויון בנטל

גלעד קריב: קודם כול, שנה טובה, אדוני היושב-ראש

גלעד קריב:  יש ועדות ויש ועדות

גלעד קריב:  טוב שיש ועדות שנוהגות כבוד בייעוץ המשפטי של הכנסת, להבדיל מוועדה שנמצאת שלוש קומות למטה

משה גפני: תאמין לי, לא שמתי לב שהוא פה

גלעד קריב: וזה רק חימום לקראת הדיון הבא

אופיר כץ: תלוי מה העמדה של היועצת המשפטית

אופיר כץ:  לפי זה אתם קובעים אם לגבות או לתמוך

משה סולומון: חבר הכנסת קריב, אני אומר לך, תהיה בטוח שכל הוועדות כאן מכבדות את הייעוץ המשפטי

גלעד קריב: אתה כנראה לא יושב מספיק בוועדות

משה גפני: חבר הכנסת קריב, אני באמצע הדברים

משה גפני:  אני מבין שיש כמה שלא חשוב להם הנושא של הערים המעורבות, אבל לפחות שלא יפריעו

משה גפני:  אני מבקש להכין תשתית בעניין הזה, כי אנחנו מתחילים פה מאפס

משה גפני:  אנחנו לא מתחילים ממשהו שידענו

משה גפני:  כשהתחלנו עם הטבות המס, היה בג"ץ, היו החלטות ממשלה

ולדימיר בליאק: יכול להיות שעד שנגיע לחקיקה לא יהיה בג"ץ

משה גפני: לא, אני חושב שיהיה

משה גפני:  אנחנו עבדנו על פי הנתונים הקיימים, ועכשיו אנחנו מתחילים ממצב שבו אין משהו באמצע

משה גפני:  זה לא שנתנו הטבה לאיזשהו יישוב, בגלל שהוא יישוב מעורב, אלא אם כן יש בהחלטות הממשלה

משה גפני:  לכן, אני מבקש שהלשכה המשפטית תגיד לי מה ההחלטות שהתקבלו עד היום

משה גפני:       תודה רבה, הישיבה נעולה